Јоханит

Јоханит — редок минерал од ураниум сулфат. Кристализира во триклиничкиот кристален систем и има хемиски состав Cu[UO2(OH)SO4]2·8H2O. Кристализира во триклиничкиот систем и развива само мали призматични или тенки до дебели табеларни кристали, обично се јавува како лушпести или сфероидни агрегати и ефлоресцентни облоги. Неговата боја е смарагдно-зелена до јаболково-зелена, а неговиот пресек е бледо зелен.

Јоханитот е силно радиоактивен минерал со пресметана активност од 87.501.143 Bq/g (во споредба: природен калиум: 31,2 Bq/g).

Етимологија и историја
Јоханитот првпат бил опишан во 1830 година од Вилхелм Карл Ритер фон Хајдингер. Именуван бил по надвојводата Јован од Австрија (1782–1859), основачот на Јоханскиот универзален музеј (Штаерска, Австрија).

Појава
Јоханитот се формира како секундарен минерал со оксидација од уранинит, како и од различни други ураниумски минерали.

Некои од локациите на кои може да се пронајде се наоѓаат во: Аргентина, Чешка, Франција, Габон, Германија, Грција, Италија, Швајцарија, Обединетото Кралство и САД. Типичното наоѓалиште му е „Рудникот Елијас“ во Јачимов (Чешка).

Кристална структура
Јоханитот кристализира во триклиничкиот кристален систем во просторната група P1 со параметри на решетката a = 8,92 Å, b = 9,59 Å, c = 6,84 Å; α = 110°, β = 111,98°, γ = 100,3° и една формулна единица по единечна клетка.

 Наводи 

 Библиографија 
Palache, P.; Berman H.; Frondel, C. (1960). "Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (Seventh Edition)" John Wiley and Sons, Inc., New York, pp. 606-607.

Категорија:Триклински минерали
Категорија:Сулфатни минерали